NaiveNeuron/SloPal huggingface dataset:
T. Cabaj, podpredseda NR SR: (2009-12-10):
písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 3. novembra 2009 (tlač 1298). Chcem zároveň požiadam pána podpredsedu vlády Kaliňáka a všetkých členov vlády, ktorí sú tu v Národnej rade, aby sa tohto bodu zúčastnili, pretože odpovede a interpelácie sa konajú za účasti všetkých členov vlády. Zároveň chcem, kolegyne, kolegovia, poprosiť tých, ktorí budú v tomto bode vystupovať, to znamená odpovede členov vlády, aby z dôvodu prehľadnosti vo svojom vystúpení uviedli číslo, pod ktorým bola odpoveď člena vlády v tlači 1298. Otváram rozpravu. Do rozpravy sa písomne prihlásila pani poslankyňa Magda Vášáryová z SDKÚ – DS. Nech sa páči, pani poslankyňa, máte slovo. Ešte raz žiadam všetkých členov vlády, aby sa dostavili do rokovacej sály, aby mohol tento bod nerušene pokračovať.
A. Bobrík, poslanec: (2009-06-24):
Ja ako-tak čítam, a dúfam, že dobre viem zatiaľ čítať, neplatnosť koncesnej zmluvy sa môže dovolávať pred súdom len uchádzač, záujemca alebo osoba, ktorá mohla mať záujem o získanie koncesie, ktorej práva právom chránených záujmov boli a mohli byť poškodené. To znamená, že ktokoľvek, ktorý mal a chcel sa zúčastniť tejto súťaže, môže sa dovolávať do 30 dní a na súde svojich práv. Tu je len skrátenie tej lehoty z jedného roka na 30 dní. Čiže nehovor a nehovoril si pravdu, že nikto potom už nemôže. Môže každý, kto sa cíti poškodený na svojich právach právom chránený, ktorý sa chcel zúčastniť. Aj sa chcel len zúčastniť tej súťaže. To je § 148a ods. 2, ak to dobre čítam. Takže tomu nerozumiem. A to isté nenažrané banky. Však v súťaži nie sú nenažrané banky. V súťaži sú dodávatelia, ktorí to idú realizovať, že oni majú s bankami prípadne úver a nemusia mať od banky úver. Môžu mať vlastné zdroje. Veď ale podľa zákona o verejnom obstarávaní bola vyhlásená súťaž na to, na koncesionára, a nie na súťaž na banky. Ja neviem, či rozumieš tomu, o čom si rozprával. Ďakujem. (Potlesk.)
Jánoš, Vladimír, poslanec NR SR (2010-10-21):
Ďakujem pekne, pán podpredseda parlamentu, chcel by som podporiť tú vašu výzvu v závere vášho príspevku, čo sa týka zvyšovania diaľničných známok pre vozidlá do 3,5 t. Chcel by som skonštatovať, že zo strany ministerstva dopravy je toto nehoráznosť. Ministerstvo dopravy nepostavilo a neodovzdalo do tejto chvíle zatiaľ ani nieže kilometer, ani centimeter diaľnice a už prvý krok čo spravilo, zvýšilo diaľničné známky pre verejnosť a to nie o 5 alebo 7%, ako sa to deje v iných krajinách, rovno o 40 %. Pripájam sa k tejto vašej výzve a vyzývam z tohto miesta, pán minister dopravy, nezaťažujte občanov tejto republiky neúmerným a nehoráznym zvýšením diaľničných známok takmer o 40 %. (Potlesk.)
Zajac, Pavol, poslanec NR SR (2014-10-30):
Tak v prvom rade chcem povedať pánovi Blanárovi, pánovi Martvoňovi, aj pán Jarjabek, aby som podal trestné oznámenie. Trestné oznámenie vo veci Star EU je podané, pán Jarjabek. Je podané trestné oznámenie. Takisto je podané podnet na ÚVO a podnet na OLAF. Oni prešetria, pán Martvoň, tým chcem reagovať na vás, ak teda naozaj všetky projekty tu nie sú, tak ten OLAF to bude skúmať, nebojte sa. Ale nedá sa nepovedať, že by tých 70 projektov firma zo 70 súťaží Star EU nevyhrala. No proste vyhrala, v cene 1,4 mil. eur. Takisto Tender Profit 63 súťaží z týchto obstarával. Robil verejné obstarávanie v objeme 66 mil. eur. Takže to sú fakty, tie ste nevyvrátili. Že možno boli tam aj ďalšie žiadosti, nechcem sa v tomto smere s vami naťahovať. OLAF si to zistí. Čo sa týka pána Osuského, áno, asi som sa pomýlil, ale zhruba tam išlo o to meritum, že drobná vec, ktorú minister alebo ministerka kdesi prezradila úroky, a odrazu musel odstúpiť, to je politická kultúra. U nás na to nie sme zvyknutí ešte. V strane SMER už vôbec nie. Jedno meno som zabudol pri svojom vystúpení povedať. Ďakoval som Ivanovi Kuhnovi z Konzervatívneho inštitútu. Musím takto verejne poďakovať aj Mikulášovi Jesenskému, redaktorovi z denníka Korzár alebo SME, ktorý túto kauzu takisto na stránkach denníka SME a Korzára otvoril a mal popri tom dosť veľkú prácu. Takže aj jemu chcem poďakovať, že túto kauzu vytiahol takto do mediálneho sveta. Ďakujem všetkým, ktorí vystúpili pozitívne.
Klus, Martin, podpredseda NR SR (2019-10-16):
Ďakujem pekne. Prerušujem rokovanie o tomto bode programu. Pristúpime k Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2018. Správa má tlač 1582 a správa výboru má tlač 1582a. Prosím predsedu Rady pre rozpočtovú zodpovednosť pána Ivana Šramka, aby správu uviedol. (Rokovanie o správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2018 , tlač 1582.)
Faič, Vladimír, poslanec NR SR (2015-09-16):
Ďakujem, ďakujem za slovo. Pán poslanec, zaujali ma, samozrejme, tie vaše návrhy na riešenia. Mal by som takú otázku na vás. Hovorili ste o tých príčinách a že sa zveličujú. Máte pocit, že príčiny, pre ktoré vznikla utečenecká kríza, pominuli a že sa potencionálne neformujú ešte väčšie skupiny na emigráciu z krajín, odkiaľ prichádzajú imigranti sem? Ak je to tak a vyzývate k tomu, aby sme spoločne so silnými a veľkými štátmi Európskej únie riešili túto krízu, viete, akú má Európska únia koncepciu riešenia tejto najväčšej krízy po druhej svetovej vojne v Európe? Ja o nich neviem. Ďakujem.
Kaník, Ľudovít, poslanec NR SR (2013-05-24):
Ja som len chcel upozorniť na to pani poslankyňu, lebo súhlasím s tým, čo hovorila vo vzťahu k zmenám, ktoré by umožnili uvoľňovať pracovné miesta, keď je to potrebné, a vytvárať príležitosti pre mladších, že je tu na tejto schôdzi novela Zákonníka práce, ktorú sme predložili, kde práve toto je riešené, že stačí schváliť túto, túto novelu a zamestnávateľom sa rozviažu ruky.
Zemanová, Anna, poslankyňa NR SR (2023-03-17):
Ďakujem pekne. Ja vám poviem vlastnú skúsenosť. Bola som osem rokov členkou rady školy, jednej strednej odbornej školy, ktorá vychováva čašníkov, kuchárov a proste ľudí, ktorých profesia si vyžaduje prakticky celý deň stáť na nohách, to znamená, že ozaj tá kondička je dôležitá, aby ju mali dobrú. Škola vybavená perfektne, veľký bazén, telocvičňa, veľký školský areál a dve tretiny detí oslobodených od telocviku. Čiže prosím, pozrime sa na toto, že darmo budeme, tak bude mať, namiesto dvoch hodín bude mať tri hodiny oslobodené, pretože si vybavia. Pýtajme sa, ako si môže vybaviť ospravedlnenie z telesnej výchovy od lekára? Tak kto má mať najväčší záujem o to, aby tie deti boli zdravé, ak nie lekár, detský lekár, ktorý, deti na strednej, to boli stredoškoláci, to znamená, chodili ešte k tomu pediatro... teda k detskému lekárovi a dá ospravedlnenie, oslobodenie od hodiny telesnej výchovy. My hovoríme o nejakých podmienkach v telocvični a podobne, ale keď tie deti proste budú sedieť na lavičke a nebudú cvičiť, tak budú namiesto dvoch hodín sedieť tri hodiny a toto je problém, ktorý by sme mali riešiť. A tá nadstavba, tá jedna hodina telesnej výchovy a dostatok, nedostatok telocviční je už naozaj tá nadstavba, ale na, keď hovoríme o zdraví detí, nepozeráme sa na to, čo naozaj spôsobuje ich deformácie a to, že necvičia, ale nie z dôvodu, že by mali málo hodín, ale z dôvodu, že buď rodičia, alebo aj nezodpovední lekári jednoducho... (Prerušenie vystúpenia časomerom.)
Gyimesi, Juraj, poslanec NR SR (2020-04-02):
Ďakujem pekne za slovo. Nechcem, aby to vyznelo zvláštne, ale my sme sa s pánom poslancom Ficom našli. Skutočne aj ja som veľmi veľký fanúšik 2. svetovej vojny, myslím to v dobrom, mám toho dosť naštudované a tiež som sa tomu dlhé roky venoval. Preto prijímam výzvu, nemám najmenší problém porozprávať sa o pôsobení maršala Malinovského, Koneva, Žukova, na druhej strane poľných maršalov von Rundstedta, von Lista, Keitela, Jodla, nemám najmenší problém porozprávať sa o zložení Oberkommando des Heere, Oberkommando Wehrmacht, nemám najmenší problém rozprávať sa o operáciách Fall Grün, Fall Rot, Fall Weiss, Market Garden alebo Seelöwe. Skutočne s tým nemám najmenší problém a prijímam takúto výzvu. Ďakujem pekne.
Zemanová, Anna, poslankyňa (2020-04-07):
Vážený pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Blanár, Juraj, podpredseda NR SR (2020-11-26):
Na vaše vystúpenie, pán poslanec, dvanásť faktických poznámok. Takže ako prvý, pán poslanec Šudík, nech sa páči.
Pellegrini, Peter, predseda NR SR (2015-07-03):
Ďakujem pekne za informáciu. Kolegovia členovia a náhradníci európskeho výboru, aby zobrali toto na vedomie. Poprosím teraz pána generálneho prokurátora... (Ruch v sále.) Poprosím, kolegyne, kolegovia, aby sme vytvorili dôstojné prostredie na vystúpenie pána generálneho prokurátora. Budeme pokračovať verejnou časťou 53. schôdze Národnej rady Slovenskej republiky Správou generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike (tlač 1555). Dávam teraz slovo generálnemu prokurátorovi Slovenskej republiky Jaromírovi Čižnárovi, aby správu uviedol. Nech sa páči, pán prokurátor, máte slovo.
Šimečka, Michal, poslanec Európskeho parlamentu (2024-01-23):
Ďakujem veľmi pekne. Pán poslanec Pročko.
B. Zala, poslanec: (2007-02-08):
Zahraničný výbor Národnej rady Slovenskej republiky na svojej 8. schôdzi dňa 17. januára 2007 prerokoval a schválil návrh Smernice o uskutočňovaní zahraničných pracovných ciest poslancov Národnej rady a zamestnancov Kancelárie Národnej rady Slovenskej republiky a prijal platné uznesenie č. 19. Dovoľte mi v tejto súvislosti, aby som predniesol návrh uznesenia Národnej rady Slovenskej republiky k tomuto bodu, kde: Národná rada Slovenskej republiky podľa § 4 ods. 3 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov schvaľuje Smernicu o uskutočňovaní zahraničných pracovných ciest poslancov Národnej rady Slovenskej republiky a zamestnancov Kancelárie Národnej rady Slovenskej republiky v znení, ako je uvedené v tlači, ktorú máte pred sebou. Ďakujem pekne, pán predsedajúci, prosím, otvorte rozpravu k tomuto bodu.
Laššáková, Jana, doterajšia podpredsedníčka NR SR (2016-03-23):
Pán poslanec Jozef Viskupič.
Laššáková, Jana, podpredsedníčka NR SR (2013-03-14):
Pán minister, nech sa páči.
M. Hort, podpredseda NR SR: (2008-06-19):
S faktickými poznámkami na vystúpenie pána poslanca sa neprihlásil nikto. Posledným prihláseným do rozpravy je pán poslanec László Miklós, nech sa páči.
Jurinová, Erika, podpredsedníčka NR SR (2012-06-27):
Ja len podotknem, ďakujem pekne za slovo, že tento návrh sa týka naozaj manželstiev bezdetných, kde naozaj sa dohodnú, že chcú ísť od seba. Uľahčime im to. Len s tým spôsobom, naozaj, neviem sa nejako stotožniť. Ale pán Brocka dal mi takú myšlienku, ktorú aj vlastne Juraj spomenul, že ako jednoducho sa vstupuje do manželstva, tak prečo by sa tak jednoducho nemalo odísť z manželstva. Tak si myslím, že tuná napr. štát má jednu veľkú chybu, pretože viete, že ak chcete uzatvoriť manželstvo pred cirkvou alebo pred Bohom, potrebujete prejsť nejakým, nazvem to, školením, hej, proste musíte prejsť prípravou na manželstvo. A toto nám štát nezabezpečuje. Takže jeden z dôvodov, prečo naozaj tie manželstvá sa uzatvárajú, prečo narýchlo, je to, že človek ide do toho dosť nepremyslene, tá príprava nám chýba. Ďakujem, len toľko som chcela povedať.
Budaj, Ján, poslanec NR SR (2017-06-13):
Ďakujem. Myslím, že ešte pribudli argumenty, ktoré varujú koalíciu. Toto volebné obdobie, vážení, bude nakoniec v dejinách Slovenska označené ako obdobie odumierajúcich politických síl, ktoré si za prvé, netrúfli na žiadne odvážne reformy a za druhé, ohlodávali demokraciu, oslabovali demokraciu. Toto je už druhý krok, o ktorom nikto z rečníkov by nemohol ho obhájiť, že čo je užitočné pre občanov na tom, keď nemajú kontrolu nad tým, kto je primátorom alebo starostom v ich obci, čo je demokratické a prospešné. Tak ako nie je možné obhájiť, čo je demokratické a prospešné na tom, keď občania nemajú druhé kolo pri župných voľbách a prečo už dávno sa nezaviedlo druhé kolo aj do primátorských a starostovských volieb, čo by zvýšilo atraktívnosť a legitimitu tých zvolených ľudí. Bez akýchkoľvek pochybností by dostal občan lepšiu šancu sa rozhodnúť, než je tomu teraz. Obidva tie kroky smerujú proti záujmom občana, ktorý chce mať, pokiaľ možno, demokratický komfort. Ak vy mu na rok blokujete možnosť rozhodovať o svojom šéfovi mesta alebo obce, o hlave obce, tak mu beriete kus demokracie.
Grendel, Gábor, podpredseda NR SR (2022-10-05):
S reakciou na faktické poznámky pán poslanec Ondrej Dostál.
Grendel, Gábor, podpredseda NR SR (2021-11-30):
Pán poslanec Peter Pčolinský.
Grendel, Gábor, podpredseda NR SR (2020-07-14):
Pán poslanec Vons.
L. Szigeti, poslanec: (2008-06-20):
Tak ako to naznačil pán poslanec Fronc, bola síce iniciatíva v roku 2006 vyčleniť finančné prostriedky zo štátneho rozpočtu vo výške 5 mil. Sk na podporu zakúpenia školských autobusov pre samosprávy, avšak predčasné parlamentné voľby vtedajšiemu vedeniu ministerstva školstva neumožnili čerpať určené prostriedky na nákup školských autobusov. O to pozoruhodnejšia je snaha pána poslanca Fronca riešiť danú problematiku v legislatívnej forme. Súhlasím s postupným zavedením školských autobusov, avšak za prioritné považujem riešenie problematiky dopravy žiakov základných škôl na vyučovanie, čo z predloženého zákona jednoznačne nevyplýva. Predložený návrh zákona by nemal riešiť problematiku dopravy študentov stredných škôl vzhľadom na princíp postupnosti, teda ak chceme zaviesť postupným spôsobom školské autobusy. Myslím si, že formulácia § 3 ods. 2 o používaní školského autobusu je veľmi prísna a takmer nedodržateľná. Predsa nedá sa zakázať, aby obec vlastniaca školský autobus nevyužila ho aj na iné účely, napr. na prepravu futbalového družstva alebo na návštevu divadla pre vlastných občanov. A, samozrejme, by som mohol menovať aj ďalšie konkrétne príklady. Pokiaľ sankcie nebudú v zákone, tak § 3 ods. 2 sa nedá dodržať. Práve preto som toho názoru, že by sme nemali dávať podobné obmedzenia. Poskytované dotácie by nemali byť automatické a nárokovateľné, ako to vyplýva z § 4, aj keď podľa mňa pán poslanec to tiež nemyslel tak. Mala by to byť možnosť pre každého zriaďovateľa základnej školy. Polemizoval by som s myšlienkou, ktorá vyplýva z jednej vety dôvodovej správy, a to, citujem: „Z pohľadu štátu je predpoklad, že zavedenie školských autobusov by urýchlilo proces riešenia málotriednych škôl, čo by malo pozitívny dopad na štátny rozpočet.“ Myslím si, že naším cieľom by nemalo byť urýchlenie procesu rušenia málotriednych škôl. Málotriedky sú súčasťou nášho školského systému, je ich takmer 800. Majú mimoriadne významnú úlohu a funkciu pre náš vidiek, pre naše menšie obce. Vieme, že bez školy obec prestane dýchať, zároveň prestane aj žiť. Samozrejme, ak demografia je už taká, že zriaďovateľ je nútený konať, v takom prípade školský autobus môže byť riešením pre daný mikroregión. Myšlienku školských autobusov považujem za dobrú, a preto návrh zákona pána poslanca Fronca o školských autobusoch Strana maďarskej koalície – Magyar Koalíció Pártja, ako aj ja podporíme a navrhujeme ho prerokovať v druhom čítaní. Ďakujem pekne. (Potlesk.)
D. Čaplovič, podpredseda vlády SR: (2009-09-10):
Akreditácia je v súčasnosti upravená § 22 až 29 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. Aplikačná prax ukázala potrebu zákonom upraviť aj také inštitúty, ako napríklad zrušenie akreditácie na žiadosť akreditovanej osoby, zúženie oblastí alebo rozsahu akreditácie a rozšírenie oblastí alebo rozsahu akreditácie. Návrh zákona je zároveň legislatívnym opatrením zabezpečujúcim implementáciu nariadenia Európskeho parlamentu a Rady Európskeho spoločenstva č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaným výrobkom na trh a ktorým sa zrušuje nariadenie Európskeho hospodárskeho spoločenstva č. 339/1993, za ktorého implementáciu úrad zodpovedá podľa uznesenia vlády Slovenskej republiky č. 902/2008. Návrh zákona je v úplnom súlade s nariadením Európskeho spoločenstva č. 765/2008. Dochádza k transformácii Slovenskej národnej akreditačnej služby z príspevkovej organizácie na akciovú spoločnosť so 100-percentnou majetkovou účasťou štátu. Vzhľadom na požiadavky vyplývajúce z nariadenia Európskeho spoločenstva č. 765/2008 bola ako optimálna forma vyhodnotená forma verejnoprávnej inštitúcie. Ďakujem vám za vypočutie môjho úvodného slova a verím, že tento návrh zákona posuniete do ďalšieho čítania. Ďakujem veľmi pekne.
Jahnátek, Ľubomír, minister pôdohospodárstva a rozvoja vidieka SR (2013-12-05):
Pán poslanec, keby ste mi boli dali dopredu otázku, ja neviem, či 15. mala byť nejaká ďalšia splátka. Ale čo ja mám informácie, takže celkový dlh bol 319-tisíc eur, tak ako ste to skonštatovali, boli zatiaľ uhradené dve splátky v celkovej hodnote 30-tisíc eur, čiže tam zostáva necelých 290-tisíc eur, čiže teraz pred chvíľou som hovoril s finančným riaditeľom štátnych lesov a tvrdí mi, že všetky splátky sú zatiaľ hradené tak, ako je dohodnutý splátkový kalendár. Čiže môžem konštatovať na základe uistenia finančného riaditeľa štátneho podniku Lesy Slovenskej republiky, že firma Sima SH, s. r. o., si tento záväzok plní. Čo sa týka iných spoločností, môžem vám uviesť spoločnosť PILWOOD a INTERWOOD, ktorá sa stala dlžníkom na základe vašich dodávok, kedy ste boli vy ministrom, a celkovo odobrali a nezaplatili 28-tisíc kubíkov guľatiny v hodnote viac ako 40 mil. slovenských korún a doteraz z tejto dlžnej sumy, pán exminister, nezaplatili ani jedno euro, čiže možno by bola správna otázka, prečo ste vy nezabezpečili splátkový kalendár pre vaše dve spriaznené firmy PILWOOD a INTERWOOD. Čo sa týka ale ďalších kontraktov. Lesy Slovenskej republiky vypracovali nové zásady, ktoré zverejnili na internete, kde sa práve chceme vyhnúť neplateniu za dodaný tovar. Preto je tam prvá podmienka pre dodávky, že všetci odberatelia budú musieť mať istené platby, či už si to urobia pred platbou, či si to urobia nejakým úverom, či si to urobia vinkuláciou, je na každom odberateľovi, ale nemali by sa opakovať veci, ako sa stali aj za súčasného vedenia s firmou Sima SH. Samozrejme, veľkí odberatelia s touto podmienkou nemajú problémy, skôr majú problémy malí odberatelia, čo, samozrejme, vnímame. Aby sme zabránili ďalším špekuláciám a podozreniam pri dodávkach dreva, mal som aj včera dlhé rokovanie so zástupcami lesníckeho zväzu, budeme pokračovať na budúci týždeň, kde hovoríme o dodávkach dreva na rok 2014, a ja pretláčam názor, zatiaľ sme sa na tomto nedohodli, ja by som bol najradšej, keby sa všetko drevo z Lesov Slovenskej republiky robilo na základe aukcie. Bohužiaľ, sú tam záväzky v hodnote 350-tisíc kubíkov nevypovedateľné, ktoré vznikli, z čias HZDS, a potom je tam ešte jeden záväzok, myslím, že do konca roku 2020, ktorý ste podpísali vy alebo teda za vašej éry, 140-tisíc kubíkov pre spoločnosť..., usmievate sa, jasné, lebo máte tam rodinného príslušníka zainteresovaného, takže tieto dve skupiny zákazníkov nám znemožňujú dať celú produkciu smrekového dreva na aukcie, ale minimálne ten rozdiel by sme chceli začať realizovať aukciami. Uvidíme, ako sa s odberateľmi dohodneme, ale môj názor je, treba ísť na aukcie a vyhneme sa takým pokušeniam, ktorým ste vy počas vášho pôsobenia ako minister neodolal. Ďakujem, skončil som.
Laššáková, Jana, podpredsedníčka NR SR (2013-10-25):
Na vystúpenie pána poslanca s faktickými poznámkami šesť pánov poslancov. Pani poslankyňa Vaľová, Blaha, Tomanová, Poliačik, Brocka, Hraško. Končím možnosť prihlásiť sa s faktickými poznámkami. Nech sa páči, pani poslankyňa Vaľová.
Vons, Peter, poslanec NR SR (2021-05-06):
Ďakujem, pán predsedajúci. Vážené kolegyne, kolegovia, Osobitný kontrolný výbor Národnej rady Slovenskej republiky na kontrolu činnosti Vojenského spravodajstva predkladá v súlade s § 9 zákona č. 166/2003 Z. z. o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov, je to zákon o ochrane pred odpočúvaním, Správu výboru o stave použitia informačno-technických prostriedkov za rok 2020. V súlade s § 9 zákona č. 166/2003 Z. z. o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov výbor požiadal Ministerstvo obrany Slovenskej republiky v mesiaci december 2020 o zaslanie Správy o použití informačno-technických prostriedkov v roku 2020. Správu o použití informačno-technických prostriedkov za rok 2020 predložilo Ministerstvo obrany Slovenskej republiky vo verzii neobsahujúcej utajované skutočnosti. Údaje o použití informačno-technických prostriedkov, tak ako boli predložené, sú uvedené v správe. Osobitný kontrolný výbor Národnej rady Slovenskej republiky na kontrolu činnosti Vojenského spravodajstva uvedenú správu prerokoval na svojej 6. schôdzi výboru dňa 3. februára 2021, prijal uznesenie, ktorým vzal predmetnú správu na vedomie, a odporúča Národnej rade Slovenskej republiky prijať uznesenie, ktoré vám teraz prečítam. Uznesenie Národnej rady... pre Národnú radu Slovenskej republiky zo 6. mája 2021 k Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020 (tlač 417). Národná rada Slovenskej republiky berie na vedomie Správu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020 (tlač 417). Pán predsedajúci, prosím, otvorte rozpravu. Ďakujem.
Laurenčík, Milan, podpredseda NR SR (2020-06-03):
Pán poslanec Milan Mazurek s reakciou na faktické poznámky.
Matovič, Igor, poslanec NR SR (2016-09-13):
Rišo, som veľmi rád, že si vyzval predsedu Danka, aby konečne nabral odvahu a vystúpil v rozprave k zákonu, ktorý navrhol. Dnes, pokiaľ sa nemýlim, Národná rada už tretí deň rokuje o tomto návrhu zákona a pán predseda Danko zbabelo, áno, povedal som, ako skunk len tu zasmradil s rokovacím poriadkom, ktorý láme demokraciu, ktorý nás vracia pred rok ´89, ale ani za svet nechce vystúpiť a znášať oprávnenú kritiku opozičných poslancov. To je veľmi jednoduché búšiť sa do pŕs, takto zopnúť ruky, hovoriť o tom, ako parlament by mal byť sväté miesto a potom aj povedať to, čo v skutočnosti parlament pod vedením Andreja Danka robí, že má prijímať zákony podľa jeho slov, ho citujem, „ktoré potrestajú tých ľudí, ktorí si to nezaslúžia“. Áno, aj toto je jeden z tých návrhov zákonov, ktorý chce trestať tých ľudí, ktorí si to nezaslúžia. Miesto toho, aby Andrej Danko bol schopný ma vyzvať, samozrejme, na ústnu férovku a ísť do diskusnej relácie niekde a argumentovať svoje vznešené argumenty a podstúpiť konfrontáciu z mojej strany, miesto toho tu ide kvôli mne trestať všetkých opozičných poslancov. Toto je zbabelé, pán Andrej Danko. Toto nie je ani hrdé, ani odborné, ani slušné. A som veľmi rád, Rišo, že si povedal to, že po viac ako pol roku SNS vo vláde neurobila nič. Na tejto schôdzi SNS nepredložila ani jeden jediný zákon. Ani jej ministri, ani jej poslanci. Len riešia tretí deň horalky, tričká, transparenty a to teda, že či tu bude niekto hovoriť 19 minút 59 sekúnd alebo o dve sekundy dlhšie. Hrdo, odborne a slušne. Hanba vám!
A. Belousovová, podpredsedníčka NR SR: (2007-12-04):
Faktická poznámka, pani poslankyňa Nachtmannová. Nech sa páči.
S. Kahanec, poslanec: (2008-04-08):
Spomínali ste tam historické roky 1799 – 1881, Egypt dokonca. Ja vám pripomeniem iné roky a spýtam sa a skúsim dať aj odpoveď na tú vašu otázku, keď ste sa pýtali, či v tých časoch boli, keď boli schválené zákony u nás, či už tlačová novela alebo zákon o časopisoch, približne, a novinároch, zahltené noviny a či bola narušená demokracia. No zrejme ste si nevšimli aj iné osmičky v rokoch, keď síce platili tieto zákony, ale tá demokracia nefungovala. A ja vám tie roky pripomeniem. Tiež sú to osmičkové roky, 1948 (Víťazný február), 1968 (poučenia, normalizácia), 1950 (ten nemá osmičky, tvrdé perzekúcie). Vo všetkých týchto rokoch platili tieto predchádzajúce tlačové zákony. A vy sa pýtate, či bola vtedy narušená demokracia?! Veď, prepánajána, vy nevnímate, že boli v rámci tejto histórie obdobia, keď tá demokracia bola aká taká a keď boli obdobia, že tá demokracia vôbec nefungovala? Teraz je zasa rok 2008, tiež osmička. No niečo to pripomína. To pripomína to, že asi ten rok 2008 pri súčasných postojoch vládnej koalície pripomína tie staré časy, kde je predpísané, čo sa môže a čo sa nemôže povedať. Ďakujem pekne.
Šimečka, Michal, podpredseda NR SR (2024-01-24):
Ďakujem pekne. Pán poslanec Mikulec.
Blaha, Ľuboš, podpredseda NR SR (2023-12-20):
Pán poslanec Jozef Hajko.
Grendel, Gábor, podpredseda NR SR (2021-06-22):
Ďakujem pekne, pán poslanec. Dávam teraz slovo spoločnej spravodajkyni výboru pre sociálne veci pani poslankyni Kataríne Hatrákovej. (Reakcie z pléna a krátka pauza.) Kolegyne, kolegovia, poprosím vás ešte o minútku strpenia, aby sme doriešili spravodajcovanie k tomuto bodu. (Krátka pauza.) Takže už tu máme pani poslankyňu Hatrákovú, ktorá je spravodajkyňa k tomuto bodu. Poprosím ju, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Paška, Pavol, predseda NR SR (2013-10-17):
(Hlasovanie.) 137 prítomných, 81 za, 8 proti, 48 sa zdržalo. Schválili sme zákon 222 o dani z pridanej hodnoty. Pán poslanec Mojš uvedie hlasovanie v druhom čítaní o návrhu zákona č. 609 o spotrebnej dani z elektriny, uhlia a zemného plynu, je to tlač 615. (Hlasovanie o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. , tlač 615.)
F. Mikloško, poslanec: (2008-10-28):
A pokiaľ ide o to, čo ste hovorili z teórie práva. Pani poslankyňa, ak v päťdesiatych rokoch Najvyšší súd niekoho odsúdil na trest povrazom a toho popravili alebo niekomu dal 25 rokov a ten si odsedel 15 a potom v roku 1971 alebo v roku 1990 tento súd bol zrušený, tak o čo vlastne ide? O čo ide? Aký je rozdiel medzi tým, že zrušil úplne rozsudok definitívny súdu, a tým, že tuná bola zrušená amnestia, ktorá rušila všetko, čo súviselo vrátane vraždy Róberta Remiáša, o ktorej možno budeme ešte počuť.
Krúpa, Juraj, poslanec NR SR (2023-03-23):
Ďakujem veľmi pekne, a teda ďakujem všetkým kolegom, ktorí mali svoje pripomienky a poznámky k môjmu prejavu tu v pléne. Je zaujímavé sledovať niektorých kolegov, ktorí tvrdili, že citujú z toho, čo som ja hovoril, ale necitovali to, čo som ja hovoril, ale v podstate hovorili to, čo si pod tým predstavujú, že čo som hovoril. A to je taký zaujímavý fenomén, kde presne narážame na to, resp. vidíme to, ako tí ľudia proste narážajú na vlastné bariéry vo vlastnom myslení, že jednoducho oni stále majú ten istý film pred sebou, tú istú predstavu, to isté ako to naozaj z ich pohľadu je a nepočúvajú, čo im človek hovorí. Viete, kolegyne, kolegovia, keď hovoríte o tom, že ste kresťania, klamať sa nemá. A nielenže klamať aj verejnosť a zámerne, pretože sa vám niečo nepáči, ale aj klamať samých seba. Čo sa týka konzervativizmu, to tiež sa tu niektorí kolegovia stavajú do tej úlohy alebo roly, že oni sú tí prví konzervatívci. No nie, nie, to si môžete len vy o sebe myslieť. Ja si o sebe myslím, že konzervativizmus je veľmi dôležitý a potrebný, pretože konzervativizmus v kontexte určitého súperenia s liberalizmom je to hybnou silou spoločnosti. A je potrebný, ale nemôže byť ultrakonzervatívny, ktorý je spiatočnícky. Čo sa týka toho rozkladu spoločnosti, pán Kuffa, vy ste bol všade asi a všetko vidiel. Ja som žil v Belgicku, mám v Holandsku rodinu, takže asi viem, ako to tam vyzerá. Ale to už je asi zbytočné. Naozaj jediné to, čo chce, aj kolegyňa Vaňová to spomenula, je rešpektovanie ľudských práv, a to je obyčajný cit, obyčajná láska, obyčajný cit. Stačí, keď ho v sebe nájdete. Ďakujem.
Šeliga, Juraj, podpredseda NR SR (2020-10-13):
Panie poslankyne, páni poslanci, vzhľadom na to, že výbory, a hlavne gestorský výbor, potrebujú viac času na prerokovanie, tak pani poslankyňa Cigániková ako predsedníčka zdravotníckeho výboru zvolala rokovanie na zajtra 8. hod. ráno s tým, že zasadanie pléna Národnej rady bude pokračovať zajtra o 9. hod. ráno. Chcem rovnako upozorniť, že napriek tomu, že sme si odhlasovali to, že budeme pokračovať až do prerokovania bodu, nebol stanovený presný čas, takže nie je žiadny rozpor momentálne s tým, takže len oznam pre vás všetkých, že zajtra budeme pokračovať do, o 8. ráno zdravotníckym výborom, ktorý je gestorský výbor, a o 9. ráno bude zasadať plénum Národnej rady. Ďakujem. (Prerušenie rokovania o 19.28 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 2
Žiak, Miroslav, poslanec NR SR (2020-07-15):
Vážené kolegyne, kolegovia, ja tiež cítim potrebu, ja sa vyjadriť sa k tejto téme, hoci by som bol najradšej, keby sa k tejto téme vyjadrovali najmä ženy. Pozrime sa, koľko je v tejto sále žien, vedeli by sme ich narátať na prste jednej ruky. Preto som... (Reakcia z pléna a prerušenie vystúpenia predsedajúcim.)
Sulík, Richard, predseda NR SR (2011-05-17):
Spravodajca chce zaujať stanovisko? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov. Vládny návrh zákona má parlamentnú tlač 327. Návrh na jeho pridelenie na prerokovanie výborom je v rozhodnutí č. 330. Poprosím ministra hospodárstva Juraja Miškova, aby vládny návrh zákona uviedol. Tiež poprosím spravodajcu, predsedu výboru pre hospodárstvo, pána poslanca Janiša, aby zaujal miesto pre spravodajcov. (Rokovanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení zákona č. 59/2009 Z. z. a ktorým sa menia a dopĺňajú niektoré zákony , tlač 327.)
Sulík, Richard, predseda NR SR (2011-07-13):
Dámy a páni, poprosím, keby ste sa mohli usadiť, venovať pozornosť rečníkovi, budeme pokračovať v rozprave o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony , a to ústne prihlásenými poslancami. Pán Matovič dokončí svoj prejav a potom vystúpia ďalší štyria poslanci. Poprosím dostaviť sa do sály, budeme pokračovať o jednu minútu. (Krátka prestávka.) (Po prestávke.) Takže slovo má pán poslanec Matovič. Vidím, že aj pani spravodajkyňa došla, nech sa páči. A, pán Matovič, máte slovo, pokračujte.
Bugár, Béla, podpredseda NR SR (2011-03-30):
Pán poslanec Blanár.
Hrnčiar, Andrej, podpredseda NR SR (2017-10-12):
Dávam slovo spoločnému spravodajcovi z ústavnoprávneho výboru poslancovi Petrovi Kresákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2020-02-20):
Vaľová, pardon.
Danko, Andrej, predseda NR SR (2019-10-17):
Pán poslanec Bernaťák.
Mezenská, Helena, poslankyňa NR SR (2014-01-29):
No, ja si nemyslím, pán Fedor, aj keď sa mi páčil váš príspevok, že tejto situácii a zmierneniu napätia, eliminácii radikalizmu pomôže nová inštitúcia. Slovensko sa vyznačuje nadmieru prebujnelým aparátom. My tu naozaj máme zriadené kontrolné orgány, kontrolu pre kontrolu, inšpekciu pre inšpekciu. Ja si myslím, že toto nám naozaj nepomôže. Skôr nám pomôže to, že sa každý pozrie sám do svojho svedomia a tí, ktorí vyvolávajú toto napätie, takto vnímam aj kauzu, ktorá je predmetom dnešnej schôdze. Ja tu vidím chybu na obidvoch stranách. Ak si tí, ktorí vyvolávajú toto napätie, sú lační, hladní po agresii, ak si vstúpia do svedomia a začnú rozmýšľať nad tým, ako rešpektovať slobodu a práva, právo na slobodu voči sebe navzájom. Naozaj v tejto spoločnosti, v našej spoločnosti cítiť čoraz väčšiu demoralizáciu, čoraz väčšiu nečinnosť poverených kompetentných orgánov a čoraz menšiu slušnosť a rešpekt na kompetentných miestach.
Bagačka, Michal, poslanec NR SR (2015-03-13):
Ďakujem za slovo. Vážený pán predsedajúci, panie poslankyne, páni poslanci, výbor Národnej rady pre hospodárske záležitosti ma uznesením č. 406 určil za spravodajcu k návrhu poslancov Národnej rady Maroša Kondróta a Andreja Kolesíka na vydanie zákona, ktorým sa mení a dopĺňa zákon 474/2013 o výbere mýta za užívanie vymedzených úsekov pozemných komunikácií a o zmene a doplnení niektorých zákonov a ktorým sa dopĺňa zákon č. 56/2012 o cestnej doprave v znení neskorších predpisov, tlač 1397. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30. apríla 2015 a v gestorskom výbore do 4. mája 2015. Ďakujem, pán predsedajúci, skočil som, otvorte rozpravu.
Laurenčík, Milan, podpredseda NR SR (2020-09-29):
Pán poslanec Milan Potocký.
Jurinová, Erika, podpredsedníčka NR SR (2014-11-08):
S reakciou na faktické poznámky pán poslanec Frešo.
Zmajkovičová, Renáta, podpredsedníčka NR SR (2014-09-17):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec, pán poslanec Hlina. Uzatváram možnosť prihlásiť sa. Nech sa páči, pán poslanec Hlina.
P. Paška, predseda NR SR: (2010-02-03):
(Hlasovanie.) 133 prítomných, 78 za, 55 sa zdržalo. Návrh sme schválili.
Gašpar, Tibor, podpredseda NR SR (2024-09-26):
Ďakujem, pani poslankyňa. Na vaše vystúpenie evidujem päť faktických poznámok. Prvá v poradí pani poslankyňa Plevíková, nech sa páči.
M. Číž, podpredseda NR SR: (2007-10-18):
Máme prítomného aj pána ministra, takže, ak dovolíte, nasleduje teraz druhé a tretie čítanie o návrhu na vyslovenie súhlasu Národnej rady Slovenskej republiky s predbežným vykonávaním Dohody o leteckej doprave medzi členskými štátmi Európskej únie a Európskym spoločenstvom na jednej strane a Spojenými štátmi americkými na strane druhej . Tento návrh vlády ste dostali ako tlač 410 a spoločnú správu výborov máte ako tlač 410a. Návrh odôvodní minister dopravy, pôšt a telekomunikácií Ľubomír Vážny. Prosím, aby sa opäť ujal slova.
Kollár, Boris, predseda NR SR (2021-09-30):
S ďalšou faktickou poznámkou vystúpi pani poslankyňa Sulanová.
Bugár, Béla, podpredseda NR SR (2011-02-04):
Pán poslanec Glváč.
A. Belousovová, podpredsedníčka NR SR: (2008-10-23):
hodine otázok , ktorú týmto otváram. Poslanci písomne položili do včera do 12.00 hodiny 26 otázok predsedovi vlády a 30 otázok členom vlády. (Neruším vás, náhodou, pán kolega?) Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, vážení páni poslanci, predseda vlády pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády pána Roberta Kaliňáka, ktorého prosím, aby teraz oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády.
Beblavý, Miroslav, poslanec NR SR (2016-09-23):
Ďakujem, pán predsedajúci. Mám procedurálny návrh, ktorý by za iných okolností nemusel zaznieť, ale vzhľadom na včerajší priebeh zaznieť, bohužiaľ, musí. Chcem podať procedurálny návrh, aby pani poslankyni Remišovej bolo umožnené vystúpiť v rozprave posediačky vzhľadom na jej zranenie. Včera chcela vystúpiť posediačky, pán predsedajúci Glváč jej to, myslím, nedovolil. Musela postojačky na barlách hovoriť. Považujem to za nedôstojné voči akémukoľvek kolegovi, obzvlášť kolegyni. Takže chcem vás týmto poprosiť o veľkorysosť, ktorá by mala byť nám všetkým daná. Ďakujem veľmi pekne.
Kažimír, Peter, podpredseda vlády a minister financií SR (2014-11-26):
Ďakujem veľmi pekne. Predložený návrh zákona predstavuje prvú samostatnú právnu úpravu správnych pohľadávok štátu, ktorá komplexne upravuje nakladanie, uplatňovanie a vymáhanie pohľadávok štátu, a to komplexne. Navrhovaná právna úprava zavádza komplex opatrení zameraných na zvýšenie efektívnosti vymáhania pohľadávok štátu, napr. centrálny register splatných pohľadávok štátu, povinnosť správcu viesť osobitnú evidenciu splatných a nezaplatených pohľadávok štátu, ako aj konsolidácia pohľadávok štátu ako takých. Konsolidáciou pohľadávok štátu sa centralizuje ich vymáhanie samostatným a špecializovaným subjektom, ktorým by mala byť akciová spoločnosť so 100 % majetkovou účasťou štátu. My sme sa tak záhadne o tom nerozprávali, kľúčovo ide o Slovenskú konsolidačnú, ktorej akcionárom 100 % je ministerstvo financií. Tento subjekt bude navrhovanú činnosť vykonávať vo vlastnom mene a na vlastný účet na základe zmluvy o vymáhaní pohľadávok štátu, koncentrovaním vymáhania pohľadávok štátu do jedného subjektu sa posilní postavenie štátu ako veriteľa pri vymáhaní, napr. v konkurznom konaní alebo exekučnom konaní. Ďakujem.
P. Hrušovský, predseda NR SR: (2005-12-14):
L. Vaškovič, generálny riaditeľ Exportno-importnej banky SR: Vážený pán predseda, vážené pani poslankyne, vážení páni poslanci. Dovoľte, aby som vás stručne oboznámil s návrhom rozpočtu Eximbanky Slovenskej republiky na rok 2006. Po schválení v príslušných orgánoch rady banky a dozornej rady a medzirezortnom pripomienkovaní bol materiál chválený vo vláde SR. Podpora exportu ako najsyntetickejší ukazovateľ činnosti Eximbanky budúci rok dosiahne 74 miliárd korún, čo je nárast o 8 miliárd voči rozpčtu na rok 2005.
Laurenčík, Milan, podpredseda NR SR (2021-10-05):
Na faktické poznámky bude teraz reagovať pán poslanec Filip Kuffa.
Lipšic, Daniel, poslanec NR SR (2014-06-04):
Po prvé, v klasickom režime previerok NBÚ nič definitívne neuzatvára, už som o tom hovoril veľakrát. Je odvolací orgán a je to preskúmateľné v správnom súdnictve Najvyšším súdom. Neviem, či to treba hovoriť veľmi opakovane, ale tak to proste je. Druhá poznámka. Tento váš pozmeňujúci návrh, ako ste ho vysvetlili, v princípe nerieši nič. Je to len, obávam sa, zbožné želanie, lebo opýtam sa veľmi jednoznačne. Bude klasická situácia, rizikové informácie, sudca ich poprie, povie, že na polygraf nepôjde, že nie je proste neviem šašo, to je jedno, a čo a Súdna rada bude hlasovať podľa čoho tým pádom, nebudeme mu môcť dať osvedčenie o spoľahlivosti? Nie, bude mu ho môcť dať, znovu podľa sympatií, hlasujeme „áno, nie“. Toto nie je žiadna reálna garancia. Mrzí ma to. To je len snaha povedať, že však môže sa to použiť, ak by ten dotyčný chcel, ale ak nebude chcieť, tak to nebude mať žiadne následky, absolútne žiadne. To len si želáte, aby ich malo, ale nebude ich mať podľa vášho pozmeňujúceho návrhu, zatiaľ čo v klasickom režime previerok to má následky. Nedostane previerku. U vás takáto osoba, ktorá odmietne ísť na polygraf, bude môcť previerku dostať. To je proste fakt, bude môcť previerku dostať. Tým pádom vy nič neriešite, obávam sa, lebo polygraf nebude mať absolútne žiadnu relevanciu na to, či bude alebo nebude previerka, odmietnutie ísť na polygraf nebude mať absolútne žiadne právne následky.
Hort, Milan, podpredseda NR SR (2011-09-06):
Ďakujem. Faktické poznámky na vystúpenie pána poslanca Vážneho neevidujem. Ďalší prihlásený do rozpravy je pán poslanec László Solymos, nech sa páči.
Blanár, Juraj, podpredseda NR SR (2022-10-05):
S faktickou poznámkou pán poslanec Jozef Lukáč.
Bugár, Béla, podpredseda NR SR (2016-04-21):
Pán poslanec Blaha.
Paška, Pavol, predseda NR SR (2012-12-07):
Pán poslanec Galko, prepáčte, nech sa páči.
Huba, Mikuláš, poslanec NR SR (2013-04-16):
Ďakujeme za slovo. Mňa tam oslovilo viacero vecí, v tom vystúpení kolegu Matoviča, a aspoň jednej by som sa chcel dotknúť konkrétnejšie, a to je tá skutočnosť, že naozaj v máloktorom európskom štáte vidíme taký obrovský nepomer medzi množstvom práce, ktorá čaká na nejaké ochotné ruky, na jednej strane a na druhej strane medzi tou vysokou mierou nezamestnanosti, akej sme svedkami u nás. Čiže to obrovské množstvo nevykonanej práce, ktorú je treba vykonať, predstavuje zároveň obrovský potenciál, obrovskú výzvu, ktorej čelili všetky vlády od novembra ´89, v tom by sme mali byť spravodliví, a ideálne sa s ňou nedokázala vyrovnať žiadna. Nechcem tým povedať, že tu neboli lepšie a horšie obdobia. Ale je fakt, že odkedy tu máme túto vysokú mieru nezamestnanosti a zároveň nám tu narastá to množstvo nevykonanej práce, tak sa tieto nožnice stále z roka na rok skôr roztvárali. Spomeniem, aby som bol konkrétny, poľnohospodárstvo, stále rastúcu rozlohu pustnúcich polí, lúk, pasienkov. Možno povedať krízu potravinárstva. Všetko oblasti, ktoré sú náročné na pracovnú silu, a pritom nevieme vygenerovať adekvátne pracovné príležitosti pre ľudí, ktorí by sa tu mohli zamestnať. Niečo veľmi podobné platí o lesoch, o tom množstve kalamitného dreva, ktoré zostáva v našich lesoch, už sme o tom tu viackrát hovorili. Všadeprítomné odpady, ktoré tú našu krajinu špatia, pritom sme kdesi na chvoste Európskej únie v miere separácie, recyklácie. Energetika s potenciálom okolo... (Prerušenie vystúpenia časomerom.)
Richter, Ján, minister práce, sociálnych vecí a rodiny SR (2015-02-12):
Zopakujem to, čo som povedal predtým. Mám záujem, aby tu bola jednoznačná kontinuita, teda u týchto aby nedošlo k prerušenie, ale tá kontinuita, aby mohli pokračovať prostredníctvom nového projektu z operačného programu Ľudské zdroje. Konzultácie k tomu v Bruseli boli uskutočnené, nevidím tu žiaden problém preto, na tomto projekte koniec koncov sa už robí. To znamená, že rátam, že by sa tu malo bez problémov prejsť a pokračovať v tom projekte. Opakujem, môj záujem je rozšíriť ten počet tých miest pre opatrovateľov, čo záleží od toho, aké nájdem pochopenie v Bruseli. Ale ja by som bol rád, keby sme to zvýšili možno aj na 5-tisíc, lebo tá potreba jednoznačne je. Skôr čoho sa obávam, je, čo nastane po čase, keď uplynie aj toto programovacie obdobie. Ale to je otázka, ktorá je niekde v budúcnosti. Čo sa týka tých počtov a tých väzieb a tých vzťahov, áno, treba vidieť jednu vec, že sú opatrovatelia, ktorí majú jedného, prípadne dvoch klientov, a sú takí, ktorí majú len jedného klienta, to záleží od stupňa odkázanosti, od stavu a tak ďalej, to znamená, že tu sa nedá odpovedať jednoznačne, že tá matematika súhlasí s tým, že každý má jedného, ale sú takí, čo majú viacerých, a sú takí, ktorí majú len jedného. A sčasti ten rozdiel, ktorý tam je, okolo tých dvesto, to je asi ten rozdiel v počte ľudí, kde pokrýva jeden viacerých, asi jeden opatrovateľ alebo opatrovateľka viacerých klientov. Ďakujem.
Zmajkovičová, Renáta, podpredsedníčka NR SR (2014-04-02):
Pán poslanec Chren s reakciou na faktickú.
Uhrík, Milan, poslanec NR SR (2017-05-09):
Vážená pani poslankyňa, naozaj išlo o také trošku nekorektné premostenie tém a myslím si, že by sa takto hrušky s jablkami miešať nemali, hoci súhlasím s tým, že by sa mali podporovať aj, aj sociálna situácia v slušných rodinách a slušných detí. Ale ja som si pozrel teraz tú vyhlášku a možno toto bude súvisieť s vaším vystúpením, v tej vyhláške vykonávacej je v bode 5 vyhlásenie žiadateľa: „Čestne vyhlasujem a svojím vlastnoručným podpisom potvrdzujem, že som občanom krajiny, ktorý je členským štátom Európskej únie.“ To znamená, že, ak tomu správne chápem, že o túto dotáciu môžu požiadať ktokoľvek, kto je občanom členského štátu Európskej únie, čiže aj cudzinci na Slovensku, a možno by bolo naozaj lepšie, keby o túto dotáciu mohli požiadať iba občania Slovenskej republiky, a zároveň by tým naše domácnosti získali akúsi komparatívnu konkurenčnú výhodu oproti cudzincom, ktorí sa sem nasťahujú a ktorí, predpokladám, že majú často alebo väčšinou viac peňazí, ktorí si to zatepľovanie môžu dovoliť z vlastných zdrojov. Čiže práve týmto spôsobom by som sa snažil podporovať Slovákov, a nie dávať dotácie všetkým občanom členských štátov Európskej únie. Ďakujem.
Pfundtner, Edita, poslankyňa NR SR (2015-11-27):
Vážený pán predsedajúci, vážené panie poslankyne, páni poslanci, dovoľte, aby som v zmysle § 73 ods. odsek 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre obranu a bezpečnosť. Ako gestorský navrhol ústavnoprávny výbor s tým, aby výbory prerokovali návrh zákona do 21. januára 2016 a gestorský výbor do 22. januára 2016. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážený pán predsedajúci, otvorte, prosím, všeobecnú rozpravu.
Gaborčáková, Soňa, poslankyňa NR SR (2019-04-02):
Ďakujem za slovo. Ďakujem ti, kolegyňa, že si teda tak vyčerpávajúco uviedla tému, ktorej sa venujeme len určite okrajovo. Tým, že žiješ tak v tomto prostredí, tak vidíš, aké je veľmi dôležité, aby to malo svoju zákonnú normu a z toho vychádzajúci aj praktický život. V podstate nadviažem na to, že nikto v teréne neoveruje funkčnosť, či bezbariérové veci sú ozaj bezbariérové. Súvisí to vlastne s primeranými úpravami, mnohokrát sa zavedie niekde nejaký schodolez, kde reálne títo ľudia nemôžu na tom schodoleze ani prejsť do tej inštitúcie, ale teda ako prvok bezbariérovosti majú čiarku a teda ten človek akože kvázi sa tam môže dostať, pritom reálne v rámci zariadenia, ktoré som viedla, sme išli s našimi prijímateľmi sociálnej služby vybavovať občiansky preukaz a nemohli sa dostať na okresný úrad, takže naozaj bolo toto tam, ten schodolez, ale reálne akože sa to nedalo použiť. Preto si myslím, že aj tí členovia výboru v tom 2016 explicitne uviedli, že primerané úpravy nemajú byť definované ako dočasné úpravy, ale je potrebné upraviť priamu normu, kde sa zabráni takejto diskriminácii a nebudeme veci robiť len tak, akože sú bezbariérové, akože pomáhajú zdravotne ťažko postihnutému človeku. Ďakujem ti.
Grendel, Gábor, podpredseda NR SR (2020-07-24):
Pán poslanec Kučera.